
               Nr.23/181/2002

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege privind acceptarea de către România a amendamentelor la Codul internaţional de management pentru exploatarea în siguranţă a navelor şi pentru prevenirea poluării (Codul internaţional de management al siguranţei - Codul I.S.M.), adoptate de către Organizaţia Maritimă Internaţională prin Rezoluţia M.S.C.104 (73) din 5 decembrie 2000 şi pentru modificarea Legii nr.85/1997 privind acceptarea de către România a Codului internaţional de management pentru exploatarea în siguranţă a navelor şi pentru prevenirea poluării (Codul internaţional de management al siguranţei - Codul I.S.M.), adoptat de către Organizaţia Maritimă Internaţională prin Rezoluţia A 741(18) din 4 noiembrie 1993, primit cu adresa nr.457 din 23 septembrie 2002.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                Nr.23/181/2002

RAPORT

asupra proiectului de Lege privind acceptarea de către România a amendamentelor la Codul internaţional de management pentru exploatarea în siguranţă a navelor şi pentru prevenirea poluării (Codul internaţional de management al siguranţei - Codul I.S.M.), adoptate de către Organizaţia Maritimă Internaţională prin Rezoluţia M.S.C.104 (73) din 5 decembrie 2000 şi pentru modificarea Legii nr.85/1997 privind acceptarea de către România a Codului internaţional de management pentru exploatarea în siguranţă a navelor şi pentru prevenirea poluării (Codul internaţional de management al siguranţei - Codul I.S.M.), adoptat de către Organizaţia Maritimă Internaţională prin Rezoluţia A 741(18) din 4 noiembrie 1993



1. În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată pentru avizare şi dezbatere în fond cu proiectul de Lege privind acceptarea de către România a amendamentelor la Codul internaţional de management pentru exploatarea în siguranţă a navelor şi pentru prevenirea poluării (Codul internaţional de management al siguranţei - Codul I.S.M.), adoptate de către Organizaţia Maritimă Internaţională prin Rezoluţia M.S.C.104 (73) din 5 decembrie 2000 şi pentru modificarea Legii nr.85/1997 privind acceptarea de către România a Codului internaţional de management pentru exploatarea în siguranţă a navelor şi pentru prevenirea poluării (Codul internaţional de management al siguranţei - Codul I.S.M.), adoptat de către Organizaţia Maritimă Internaţională prin Rezoluţia A 741(18) din 4 noiembrie 1993, trimis cu adresa nr.457 din 23 septembrie 2002.



Prin acest proiect de lege se propune acceptarea unor amendamente la Codul internaţional de management al siguranţei - Codul I.S.M. Prevederile Codului I.S.M. au devenit obligatorii, începând cu data de 1 iulie 2002, pentru toate tipurile de nave maritime.



Proiectul de lege a fost avizat favorabil de Consiliul Legislativ cu nr.877 din 1 iulie 2002.



Proiectul de lege a fost adoptat de Senat în şedinţa din 17 septembrie 2002.



Proiectul de lege a fost avizat favorabil de Comisia juridică, de disciplină şi imunităţi, cu nr.457 din 2 octombrie 2002, în forma adoptată de Senat.



2. În raport de obiectul şi conţinutul său, proiectul de lege face parte din categoria legilor ordinare.



3. Comisia pentru industrii şi servicii a examinat proiectul de lege în şedinţa din 14 octombrie 2002. La lucrările comisiei au participat invitaţi din partea Ministerului Lucrărilor Publice, Transporturilor şi Locuinţei.



4. La lucrările comisiei au fost prezenţi 24 deputaţi din totalul de 26 deputaţi membri ai comisiei.



Raportul comisiei a fost adoptat cu unanimitate de voturi.



5. În urma dezbaterii, comisia propune admiterea cu modificări a proiectului de lege.

I.    A M E N D A M E N T E    A D M I S E

În urma dezbaterii, Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Proiect de lege adoptat de Senat
	Amendamente admise
	Motivaţie

	0
	1
	2
	3

	1.
	LEGE

privind acceptarea de către România a amendamentelor la Codul internaţional de management pentru exploatarea în siguranţă a navelor şi pentru prevenirea poluării (Codul internaţional de management al siguranţei - Codul I.S.M.), adoptate de către Organizaţia Maritimă Internaţională prin Rezoluţia M.S.C.  104(73) din 5 decembrie 2000 şi pentru modificarea Legii nr.85/1997 privind acceptarea de către România  a Codului internaţional de management pentru exploatarea în siguranţă a navelor şi pentru prevenirea poluării (Codul internaţional de management al siguranţei - Codul I.S.M.), adoptat de către Organizaţia Maritimă Internaţională prin Rezoluţia A 741(18) din 4 noiembrie 1993
	Nemodificat
	


	0
	1
	2
	3

	2.
	Art.I. - Se acceptă amendamentele la Codul Internaţional de management pentru exploatarea în siguranţă a navelor şi pentru prevenirea poluării (Codul internaţional de management al siguranţei - Codul I.S.M.), acceptat de către România prin Legea nr.85/1997, adoptate de către Organizaţia Maritimă Internaţională prin Rezoluţia M.S.C.104(73) din 5 decembrie 2000.


	Articolul I va avea următorul cuprins:

"Art.I. - Se acceptă amendamentele adoptate de către Organizaţia Maritimă Internaţională prin Rezoluţia M.S.C. 104(73) din 5 decembrie 2000 la Codul internaţional de management pentru exploatarea în siguranţă a navelor şi pentru prevenirea poluării (Codul internaţional de management al siguranţei - Codul I.S.M.), adoptat în legislaţia naţională prin Legea nr.85/1997 privind acceptarea de către România a Codului internaţional de management pentru exploatarea în siguranţă a navelor şi pentru prevenirea poluării (Codul internaţional de management al siguranţei - Codul I.S.M.), adoptat de către Organizaţia Maritimă Internaţională prin Rezoluţia A 741 (18) din 4 noiembrie 1993. "


	

	3.
	Art.II. - Legea nr.85/1997 privind acceptarea de către România a Codului internaţional de management pentru exploatarea în siguranţă a navelor şi pentru prevenirea poluării (Codul internaţional de management al siguranţei - Codul I.S.M.), adoptat de către Organizaţia Maritimă Internaţională prin Rezoluţia A 741 (18) din 4 noiembrie 1993, publicată în Monitorul Oficial al României, Partea I, nr.107 din 30 mai 1997, se modifică după cum urmează:

	Nemodificat
	

	4.
	1. Articolul 2 va avea următorul cuprins:

"Art.2. - (1) Se împuterniceşte Ministerul Lucrărilor Publice,Transporturilor şi Locuinţei, în numele Guvernului României, să aducă la îndeplinire prevederile Codului internaţional de management al siguranţei - Codul I.S.M.

(2) Ministerul Lucrărilor Publice, Transporturilor şi Locuinţei eliberează, prin Autoritatea Navală Română, Documentul de conformitate companiilor de navigaţie şi Certificatul de management al siguranţei navelor."


	1. La articolul 2, alineatul (1) va avea următorul cuprins:

"Art.2. - (1) Se împuterniceşte Ministerul Lucrărilor Publice, Transporturilor şi Locuinţei, în numele Guvernului României, să aducă la îndeplinire prevederile Codului internaţional de management al siguranţei - Codul I.S.M. amendat. "
Nemodificat
	

	5.
	2. Articolul 3 va avea următorul cuprins:

"Art. 3. - Toate companiile de navigaţie care operează nave care arborează pavilionul român şi toate navele care arborează pavilionul român sunt obligate să obţină de la Autoritatea Navală Română Documentele de conformitate şi Certificatele de management al siguranţei, potrivit prevederilor Codului internaţional de management al siguranţei - Codul I.S.M."


	2. Articolul 3 va avea următorul cuprins:

"Art. 3. - Toate companiile de navigaţie care operează nave care arborează pavilionul român şi toate navele care arborează pavilionul român sunt obligate să obţină de la Autoritatea Navală Română Documentele de conformitate şi Certificatele de management al siguranţei, potrivit prevederilor Codului internaţional de management al siguranţei - Codul I.S.M. amendat"


	

	6.
	3. Articolul 4 va avea următorul cuprins:

"Art. 4. - (1) Documentele de conformitate şi Certificatele de management al siguranţei se eliberează în baza prezentării unei documentaţii stabilite de Autoritatea Navală Română şi a rapoartelor favorabile întocmite de auditori, persoane fizice sau juridice, române sau străine,care au încheiat un contract de mandat special cu Ministerul Lucrărilor Publice, Transporturilor şi Locuinţei, prin care au fost mandatate să efectueze evaluarea sistemelor de management al siguranţei adoptate de companiile de navigaţie care operează nave care arborează pavilionul român şi pentru navele care arborează pavilionul român.

(2) Remunerarea şi cheltuielile efectuate de auditori privind întocmirea raportului de audit al companiilor şi navelor vor fi suportate de companiile de navigaţie, cu respectarea legislaţiei în domeniu, pe bază de relaţii contractuale."

	3. Articolul 4 va avea următorul cuprins:

"Art. 4. - (1) Documentele de conformitate şi Certificatele de management al siguranţei se eliberează de Autoritatea Navală Română în baza prezentării unei documentaţii stabilite prin normele metodologice precum şi în baza rapoartelor de audit favorabile întocmite de auditori.

(2) Normele metodologice se elaborează de Ministerul Lucrărilor Publice, Transporturilor şi Locuinţei prin Autoritatea Navală Română şi se supun aprobării Guvernului.

(3) Auditorii sunt persoane fizice sau juridice, autorizate, române sau străine, mandatate de Ministerul Lucrărilor Publice, Transporturilor şi Locuinţei, printr-un contract de mandat special, să efectueze auditări, verificări şi control, finalizate printr-un raport de audit, la companiile de navigaţie care operează nave care arborează pavilionul român şi la navele care arborează pavilionul român.

(4) Remunerarea şi cheltuielile efectuate de auditori privind întocmirea raportului de audit,  vor fi suportate de companiile de navigaţie, cu respectarea legislaţiei în domeniu, pe bază de relaţii contractuale."

	

	7.
	4. Articolul 5 va avea următorul cuprins:

"Art. 5. - Pentru eliberarea Documentului de conformitate şi a Certificatului de management al siguranţei se percep tarife. Aceste tarife se stabilesc de către Autoritatea Navală Română şi se aprobă prin ordin al ministrului lucrărilor publice, transporturilor şi locuinţei."
	4. Articolul 5 va avea următorul cuprins:

"Art. 5. - (1) Pentru eliberarea Documentului de conformitate şi a Certificatului de management al siguranţei se percep tarife. 

(2) Tarifele menţionate la alin.(1) se propun de către Autoritatea Navală Română şi se aprobă prin ordin al ministrului lucrărilor publice, transporturilor şi locuinţei."


	

	8.
	
	5. Articolul 6 se abrogă.


	

	9.
	Art.III. - În termen de 60 de zile de la data intrării în vigoare a prezentei legi, Ministerul Lucrărilor Publice, Transporturilor şi Locuinţei, prin Autoritatea Navală Română, va elabora şi va supune aprobării Guvernului, normele metodologice privind punerea în aplicare a prevederilor Codului internaţional de management al siguranţei - Codul I.S.M.


	Articolul III va avea următorul cuprins:

"Art.III. - În termen de 60 de zile de la data intrării în vigoare a prezentei legi, Ministerul Lucrărilor Publice, Transporturilor şi Locuinţei, prin Autoritatea Navală Română, va elabora şi va supune aprobării Guvernului, normele metodologice privind punerea în aplicare a prevederilor Codului internaţional de management al siguranţei - Codul I.S.M. amendat, procedura de eliberare a certificatelor, precum şi  mandatarea auditorilor."


	

	10.
	
	Art.IV. - Legea nr.85/1997, astfel cum a fost modificată prin prezenta lege, se va republica în Monitorul Oficial al României, Partea I, dându-se textelor numerotarea corespunzătoare.


	


                                       PREŞEDINTE,                                                              SECRETAR,

                                         István Antal                                                                 Aurelia Vasile
                                                                                                                                                RAPORTORI:








Dep.Ioan Bivolaru – PSD-SDU

Dep.Ioan Miclea – PRM









Dep.Aurelia Vasile – PSD-SDU

Dep.Dumitru Palade – PRM









Dep.Marin Anton – PNL


Dep.Robert Raduly – UDMR









Dep.Anca Boagiu – PD


Dep.Ion Rădoi – PSD-SDU









Dep.Cristian Buzea – PRM


Dep.Florentin Sandu – PSD-SDU









Dep.Aurel Daraban – PSD-SDU

Dep.Istvan Erdei – UDMR









Dep.Pavel Târpescu – PSD-SDU

Expert,

Daniel Bădina

